મોડાસા: મોડાસામાં નાઇટ પેટ્રોલિંગ કરતી પોલિસના દાવા પર તસ્કરોએ સપાટો બોલાવી એક રાત્રિમાં પાંચ મકાનોના તાળા તોડી નાખતાં સનસનાટી મચી જવા પામી છે મોડાસા શહેરમાં તસ્કરો ખાખી વર્દીને ચેલેન્જ આપી રહ્યા હોય તેવા દ્રશ્યો સામાન્ય બન્યા છે મોડાસાના સહયોગ બાયપાસ ચોકડી નજીક આવેલી કોરલ સીટી,દેવલ સીટી અને ગોકુલ ધામ રેસિડેન્સીમાં આવેલા ૫ બંગ્લોઝમાં ઘરફોડ ગેંગ ત્રાટકી મકાનોના દરવાજા અને જાળી તોડી નાખી સોના-ચાંદીના દાગીના,રોકડ રકમ અને કરિયાણાના માલસામાનની લૂંટ ચલાવી રફુચક્કર થતા લૂંટની ઘટનાના પગલે લોકોના ટોળેટોળા ઉમટ્યા હતા રાબેતા મુજબ લૂંટની ઘટનાના પગલે પોલીસ દોડી આવી હતી.